greenmade cafe ร้านเปิดใหม่ในตึกเปิดใหม่อย่าง AIA Capital Center โซนพลาซ่า ชั้น 2 บนถ.รัชดาภิเษก 
จอดรถได้ที่ตึกแต่ค่าจอดรถชม.ละ 50 บาท (ไม่แน่ใจว่าสามารถสแตมป์ลดค่าจอดรึป่าว?) สามารถเดินทางได้ด้วย MRT ลงสถานีศูนย์วัฒนธรรม

ร้านตกแต่งแนวไม้ๆ ธรรมชาติๆ โชว์พวกผักผลไม้ที่เอามาทำอาหาร มีโต๊ะอยู่ไม่เกิน 10 โต๊ะ บวกกับบาร์ รวมๆน่าจะรับคนได้ประมาณ 30 คน ถือว่าร้านค่อนข้างเล็ก

แนวอาหารจะเน้นสลัดสะเป็นส่วนใหญ่ มีซุป, พาสต้า, Cold Press Juice และ Infused Water ด้วย

อาหารที่สั่ง
Spaghetti Carbonara On-Sen - สปาเก็ตตี้คาโบนาร่าท๊อปด้วยไข่ออนเซ็น รสชาดถือว่าดี สปาเก็ตตี้ลวกได้ดี แต่ค่อนข้างแฉะไปนิด
Grilled River Prawn Spaghetti and Seafood - สปาเก็ตตี้เลือกเป็นเส้นดำผัดกระเทียมใส่หอยแมลงภู่ ปลาหมึก และกุ้งย่าง รสชาดดีมาก แนะนำให้สั่ง
ยำส้มโอ - red oak, green oak มาเต็ม มีกุ้งย่าง ใส่มะพร้อาวคั่วด้วย จานนี้กินแล้วจะรู้สึกสดชื่น แนะนำ!
ส้มตำโรลกับไก่ย่าง - ไก่เย็นไปแต่มีรสชาด ผักกรอบเคี้ยวมันส์ แต่ยังไม่ค่อยถูกใจ

ถือว่าน่าจะเป็นอีกร้านที่น่าจะได้รับความนิยมจากพนักงานออฟฟิสในตึก แต่ราคาก็ค่อนข้างสูงพอควร

คะแนน
บรรยากาศร้าน: 8/10
รสชาดอาหาร: 8/10
ความคุ้มค่า: 7 /10
บริการ: 8/10